จรัมพร โชติกเสถียร

จรัมพร โชติกเสถียร (เกิด: 10 กุมภาพันธ์ พ.ศ. 2500) กรรมการในคณะกรรมการจัดทำยุทธศาสตร์ชาติด้านความมั่นคง กรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ อดีตกรรมการผู้อำนวยการใหญ่ บริษัท การบินไทย จำกัด (มหาชน) เป็นผู้ร่วมทำแผนฟื้นฟู ระยะกลางและระยะยาว ทำให้การบินไทยกลับมามีกำไรอีกครั้งในปี พ.ศ. 2558 คุณจรัมพรเคยทำงานด้านไอทีและสายการเงินมาก่อน โดยก่อนหน้านี้ได้นั่งตำแหน่งผู้จัดการตลาดหลักทรัพย์แห่งประเทศไทย อีกด้วย

การศึกษา 
คุณจรัมพร จบการศึกษาวิทยาศาสตร์บัณฑิตสาขา วิศวกรรมไฟฟ้าและวิทยาการคอมพิวเตอร์จากสถาบันเทคโนโลยีแมสซาชูเซตส์ และ บริหารธุรกิจมหาบัณฑิต จาก มหาวิทยาลัยฮาร์วาร์ด, สหรัฐอเมริกา

ประวัติการทำงาน 
 กรรมการธนาคารกรุงเทพ 12 เมษายน พ.ศ. 2560 - ปัจจุบัน
 กรรมการผู้อำนวยการใหญ่ บริษัท การบินไทย จำกัด (มหาชน) (4 ธันวาคม พ.ศ. 2557 - 9 กุมภาพันธ์ พ.ศ. 2560) 
 ผู้จัดการตลาดหลักทรัพย์แห่งประเทศไทย (1 มิถุนายน พ.ศ. 2553 - 31 พฤษภาคม พ.ศ. 2557) 
 ผู้บริหารงานด้านเทคโนโลยี ธนาคารไทยพาณิชย์ (31 พฤษภาคม พ.ศ. 2547 - เมษายน พ.ศ. 2551) 
 ผู้บริหารงานด้านบริหารการเงิน ธนาคารไทยพาณิชย์ (พ.ศ. 2545 - เมษายน พ.ศ. 2551)

อ้างอิง 

การบินไทย
สตาร์อัลไลแอนซ์
สกุลโชติกเสถียร